Trending NowSmallest hedgehog fossilJennie GarthPhaedra ParksBreaking BadFamily vacationsRay NaginTreads water for 3 hoursKate GosselinFast & Furious 7N.D. saltwater leak Isuzu help met lorries vir waternood in Makhanda | Netwerk24
Deur Lynn Williams 15 Maart 2019 16:37
Isuzu Motors Suid-Afrika het twee vragmotors met watertenks aan Gift of the Givers beskikbaar gestel om die waternood op Makhanda (Grahamstad) te help verlig.
Badr Kazi, die organisasie se direkteur vir strategiese beplanning, het gesê die lorries gaan gebruik word om skoon boorgatwater na strategiese punte in die dorp te versprei.
“Ons is baie dankbaar vir Isuzu se hulp.”
Vuyiseka Nyembezi, interne kommunikasiebeampte van Isuzu Motors Suid-Afrika, oorhandig die sleutels vir die vragmotors aan Ali Sablay, projekbestuurder van Gift of the Givers in die Oos-Kaap. Foto: VERSKAF
Die Gift of the Givers werk dag en nag om Makhanda uit sy waternood te probeer red, sowel as droogtegeteisterde gebiede op Beaufort-Wes.
Gishma Johnson, kommunikasiebestuurder van Isuzu Motors, sê hulle gebruik hul verhouding met vennote om oplossings te probeer vind waar mense hulp nodig het. “Die watersituasie is erg, veral op Makhanda.”
Die twee vragmotors is vroeër vanjaar op Beaufort-Wes gebruik, en verlede jaar in Kaapstad deur die nieregeringsorganisasie Save Our Schools.
Meer oor: Isuzu Motors Suid-Afrika | Gift Of The Givers | Makhanda (Grahamstad) | Waternood